Resultatrevision 2013 for Jobcenter Kalundborg 
Sagsfremstilling 
3.      Resultatrevision 2013 for Jobcenter Kalundborg  
                                                                                                                        Åbent 
Sagsnr.: 326-2014-91979       J.nr.: 15.00.15            Liva Johansen.: 326-2014-151544 
  
SAGSFREMSTILLING 
Jobcenter Kalundborg har udarbejdet resultatrevision for beskæftigelsesindsatsen i Kalundborg i 2013. 
Resultatrevision 2013, inkl. tillæg og høringssvar fra henholdsvis Beskæftigelsesregion Hovedstaden & [adresse] og 
det lokale beskæftigelsesråd, er vedlagt som bilag. 
  
Udviklingen på arbejdsmarkedet i Kalundborg har i 2013 været positiv med en faldende ledighed og en, på flere 
områder, bedre udvikling end i sammenlignelige kommuner. Jobcentret er generelt tilfreds med de opnåede 
resultater, hvor antallet af unge på offentlig forsørgelse, antallet af langtidsledige og tilgangen til førtidspension er 
nedbragt, mens samarbejdet med de lokale virksomheder har været støt stigende hen over året.  
  
Jobcentret har indfriet mål 2, vedr. begrænsning af tilgangen til førtidspension, og mål 3, vedr. begrænsning af antal 
langtidsledige. Af tekniske årsager har det ikke været muligt at følge op på mål 1, vedr. uddannelsesgraden, og mål 
4 for så vidt angår mål for effekten af de virksomhedsnære tilbud. På begge områder har der imidlertid været en 
positiv udvikling i 2013. Antallet af unge ledige 16-29 år er således faldet med 6,2 pct. i 2013 og samarbejdsgraden 
med virksomhederne i Kalundborg er steget fra 23,1 pct. i januar 2013 til 35,3 pct. for perioden januar-december 
2013. 
  
Beskæftigelsesregion Hovedstaden & [adresse] har den 28. april 2014 givet bemærkninger til Resultatrevision 2013. 
Regionen kvitterer for de opnåede resultater og vurderer, at de igangsatte tiltag og kommunens fokusområder er 
relevante for den fortsatte udvikling på ministermålene. 
  
Det lokale beskæftigelsesråd har på møde den 13. maj 2014 drøftet resultatrevision 2013 og på denne baggrund 
afgivet høringssvar til jobcentret den 14. maj 2014. Det lokale beskæftigelsesråd anerkender, at Jobcenter 
Kalundborg i 2013 generelt har opnået gode resultater og anbefaler, at jobcentret fortsat har fokus på de ledige, der 
er i risiko for at miste dagpengeretten og på en styrket indsats for de svageste ledige, herunder igangsættelse af 
ressourceforløb. 
  
Resultatrevisionen inklusiv det lokale beskæftigelsesråd og beskæftigelsesregionens bemærkninger skal, jf. 
bekendtgørelse om ansvaret for og styringen af den aktive beskæftigelsesindsats (BEK nr. 1541 af 16/12/2013), 
drøftes og godkendes af Kommunalbestyrelsen inden vedtagelsen af budgettet for det kommende år og senest den 
30. juni 2013.  
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Arbejdsmarkedschefen indstiller, at resultatrevision 2013, inkl. bilag og med det lokale beskæftigelsesråd og 
beskæftigelsesregionens bemærkninger, godkendes. 
  
ØKONOMISKE KONSEKVENSER 
Den positive udvikling afspejler sig også i forbruget på områderne. Budgetopfølgningen pr. 30.4.2014 viser, at der 
samlet forventes et mindreforbrug på overførselsområdet på ca. 30 mio. kr. i 2014.  
Direktionens møde den 3. juni 2014: 
Direktionen vedtog at anbefale arbejdsmarkedschefens indstilling. 
Økonomiudvalgets møde den 18. juni 2014: 
Økonomiudvalget vedtog at anbefale direktionens indstilling. 
  
Bilag 
  
  
  
  
  
Kommunalbestyrelsens møde den 25. juni 2014: 
Kommunalbestyrelsen vedtog at godkende Økonomiudvalgets indstilling. 
2014-04-10 Jobcentrets bemærkninger til RR 2013 
326-2014-125150 
BILAG 1 - Tillæg til Resultatrevision 2013 vedr  pulje til 
virksomhedsrettet indsats 
326-2014-125151 
Høringssvar fra BRHS_resultatrev13_kalb 
326-2014-125153 
Høringssvar fra LBR til Resultatrevision 2013 - Kalundborg 
kommune 
326-2014-151535 
